Skupština je predstavnički organ građana Glavnog grada.

Skupština Glavnog grada ima 58 odbornika.

Sadašnji saziv Skupštine Glavnog grada konstituisan je na sjednici Skupštine održanoj 12. i 13. aprila 2023. godine, nakon sprovedenih izbora koji su održani 23. oktobra 2022. godine.

Na prvoj sjednici održanoj 12. aprila 2023. godine, potvrđeni su mandati odbornika, a u nastavku prve sjednice 13. aprila 2023. godine, za predsjednicu Skupštine Glavnog grada je izabrana dr Jelena Borovinić Bojović.

Na drugoj sjednici održanoj 13. aprila 2023. godine, Skupština Glavnog grada je izabrala prof. dr Oliveru Injac, za gradonačelnicu Glavnog grada. Na istoj sjednici Skupština je donijela odluke o davanju saglasnosti na odluke gradonačelnice Glavnog grada o imenovanju Danila Šaranovića i Luke Rakčevića, za zamjenike gradonačelnice Glavnog grada.

Na trećoj sjednici, održanoj 11. maja 2023. godine, Skupština Glavnog grada je izabrala Branka Vukovića, za potpredsjednika Skupštine Glavnog grada.

Na petoj sjednici, održanoj 22. juna 2023. godine, Skupština Glavnog grada je konstatovala da je mandat sekretaru Veselinu Vukčeviću, prestao na lični zahtjev zbog podnošenja ostavke.

Na petoj sjednici, održanoj 22. juna 2023. godine, Skupština Glavnog grada je za vršioca dužnosti sekretara odredila Miloša Giljena, dipl. pravnika.

Na osmoj sjednici, održanoj 7. novembra 2023. godine, Skupština je imenovala Miloša Giljena, za sekretara Skupštine.

Na istoj sjednici Skupština je donijela zaključak o prestanku mandata zamjeniku gradonačelnice Glavnog grada Danilu Šaranoviću, zbog podnošenja ostavke.